156 Gladius

In Scriptura Sacra per gladium aliquando intelligitur potestas iurisdictionis cohercens malos. Vnde, Rom. 13[:4]: *Non sine causa gladium portat*. Dicitur enim minister est iudex in iram ei qui male agit, Job 19[:29]: *Vltor* iniquitatis *est gladius*.

¶ Item, dicit Petrus, Luc. 22[:38]: *Ecce duo gladii* sunt *hic.* Quia iurisdictio spiritualis et temporalis in ecclesia sufficient, et qui sub nulla earum est a Deo ordinata non est, nisi ad dampnacionem. Vnde, Bernardus, libro 4 *De consideratione ad Eugenium*, gladius spiritualis ab ecclesia exserendus est temporalis. Vero, pro ecclesia vnus sacerdotis alius militis manu sed sane ad nutum sacerdotis et iussum imperatoris, et sicut gladius rubiginatur infrequenter extrahatur ita rubiginem peccati contrahit habens iurisdiccionem nisi eam exerceat ad correctionem peccatorum. Vnde, dicit Saluator, Matt. 10[:34]: *Non veni pacem mittere, sed gladium.* Ideo, dicitur Zach. 11[:17]: *O pastor, et ydolum derelinquens gregem: gladius super brachium ejus … ariditate siccabitur*. Ita est de prelato habente gladium iurisdictionis quia ydolum est, id est, morus nisi subditos corrigat et defendat. Vnde, dicitur 1 Macc. 3[:3-4], quod Iudas Macabeus *protegebat castra gladio [suo]. Similis factus est* *leoni in operibus suis.* Vnde, Apo. 1[:16], dicitur ex *ore ejus* exiuit *gladius* ex *utraque parte acutus,* quia iurisdictio ecclesie debet ex omni parte scindere vicia non dimittere ex vna parte in correctioni propter timorem uel fauorem.

Ideo, dicit Dominus, Ezech. 5[:1]: *Fili hominis, sume tibi gladium acutum, radentem pilos*, id est, superflua. In cuius figura quando rex cepit exercere iurisdiccionem in illas duas meretrices, 3 Reg. 3[:24]: *Afferte michi gladium*. Per quem derimet brigam illarum. Sic debet prelatus cum inceperit briga inter subditos vti iurisdictione sua ad corrigendum hoc gladio. Inuoluerat Saul percuti, 1 Reg. 31[:4]: Quando *dixit* armigero: *Evagina gladium tuum, et* *percute*: *ne forte veniant incircumcisi, et interficiant me*. Nam non percussum per gladium prelati demones percucient illudendo ei. Vnde, Gregorius, quos habuimus demones intentores in culpa derisores habebimus in penitentia.

¶ Debet ergo prelatus percutere isto gladio sicut fleobotomator percutit venam ad extrahendum noxium humorem et non solum debet iste gladius inuasionis contra inimicos, id est, insurgentes temptaciones. Et de isto gladio dixit Christus qui *habet tunicam vendat* eam *et emat* sibi *gladium*, [Luc. 22:36].

¶ Quod sic exponit /f. 45va/ abbas pastor in *Vitis patrum*, qui habet requiem dimittet eam et teneat pugnam, Psal. [44:4]: *Accingere gladio tuo super femur tuum, potentissime*. Et precipue contra temptaciones que nascuntur ex femore carnalis concupiscencie, Eph. 6[:17]: accepe *gladium spiritus (quod est verbum Dei)*, cui nemo resistere potest. Ideo cauebunt Philistii ne gladius aut lancea fieret in terra Israel, sicut 1 Reg. 13[:19].